Andile Dlamini

**Andile ‘Sticks’ Dlamini** (yo o tshotsweng Lwetse a le malatsi mabedi ka 1992) ke motshameki wa kgwele ya dinao wa Aforika Borwa yo o tshamekang e le motshwaradino kwa setlhopheng sa SAFA Women's League sa Mamelodi Sundowns le setlhopha sa bomme sa setshaba sa Aforika Borwa.

## Botshelo ja pele
Andile Dlamini o tshotswe ka Lwetse a tlhola gabedi ka 1992 kwa Thembisa, toropo ya kwa Johannesburg, Afrika Borwa.

## Tiro ya setlhopha
Andile Dlamini o simolotse kgwele ya dinao e e porofeshionale fa a sena go tshameka kgatlhanong le setlhopha sa bomme sa Aforika Borwa sa kgwele ya dinao sa under-20; gotswa foo a tlhophiwa mo setlhopheng seo. A retiwa ka "Sticks", o tshamekile kwa Phomolong Ladies.

**<big>Mamelodi Sundowns Ladies</big>**

Dlamini o ile kwa Sundowns Ladies ka 2010.

Ka Lwetse wa 2021 e ne e leloko la setlhopha se se neng sa fenya Cosafa Women's Champions League ya 2021. Ka Ngwanatsele wa 2021 ba ne ba fenya CAF Women's Champions League ya ntlhantlha. Dlamini o ne a fiwa tlotla ya motshwaradino wa kgaisano ebile a tsena mo setlhopheng sa kgaisano.

Ka Phatlwe wa 2022 setlhopha se ne sa bona maemo a bobedi mo Cosafa Women's Champions League ya 2022. Ka Ngwanatsele wa 2022 ba ne ba bona maemo a bobedi mo CAF Women's Champions League ya 2022.

Ka Lwetse wa 2023 ba ne ba fenya Cosafa Women's Champions League ya 2023, Dlamini a fenya motshwaradino wa kgaisano. Ka Ngwanatsele wa 2023 ba fenya CAF Women's Champions League ya 2023 e le labobedi mme Dlamini a fenya motshwaradino wa kgaisano abo a tsena mo setlhopheng sa kgaisano.

## Tiro ya boditshabatshaba
O dirile iponagatso ya ntlha mo setlhopheng sa setshaba sa bomme sa kgwele ya dinao sa Aforika Borwa kgatlhanong le Botswana ka 2011. Dlamini o nna a le motshwarelela batshwaradino wa setlhopha ka Thokozile Mndaweni le Roxanne Barker ba nna ba tsaya diphatlha tsa setlhopha s antlha. Se se diirile gore le fa Dlamini a ne a bitswa kwa ditlhopheng tsa diOlimpiki tsa selemo sa 2012 kwa Lontone, United Kingdom, le diOlimpiki tsa selemo sa 2016 kwa Rio de Janeiro, Brazil, o ne a seka a tshameka ka nako epe kwa go epe kgaisano. O ne a kgobega marapo fa Aforika Borwa e ntshiwa mo metshamekong ya All Africa Games tsa 2015 mo tikologong ya ntlha morago ga maleka fa setlhopha sengwe le sengwe mo setlhophaneng se tshameka maleka mo metshamekong ya tsone.

Morago ga go goroga ga mokatisi Desiree Ellis go ne ga akantshanwa gore Dlamini o ka nna le tshono ya go nna motshwaradino wa ntlha, segolobogolo morago ga go ntshiwa ga ga Barker moragonyana go na le ka fa neng go akantswe mo metshamekong ya botsalano le kgaisano ya Africa Women's Cup of Nations ya 2016.

## Botshelo ja gagwe
Dlamini ke mokeresete ebile o bala baebele go ipaakanyetsa metshameko ya kgwele ya dinao.

## Ditlotla
**Setlhopha**

**Mamelodi Sundowns Ladies**

* SAFA Women's League: 2020, 2021, 2022, 2023
* CAF Women's Champions League: 2021, 2023; maemo a bobedi: 2022

**Aforika Borwa**

* Women's Africa Cup of Nations: 2022, maemo a bobedi: 2012, 2018

**Tsa gagwe**

* Women's Africa Cup of Nations Setlhopha sa Kgaisano: 2022
* CAF Women's Champions League Motshwaradino yo o gaisitseng: 2021, 2023
* IFFHS CAF Women's Setlhopha sa ngwaga: 2022
* Gauteng Sports Personality of the Year: 2022
* Gauteng Women in Sports Sportswoman of the Year: 2022
* Tshwane Sports Mme wa ngwaga: 2022
* Momentum Athlete of the Year: 2023
* Feather Awards Sports Personality of the Year: 2023
* CAF Women's Champions League Setlhopha sa Kgaisano: 2023
* Women's Africa XI: 2023

## Metswedi


## External links

* Andile Dlamini – FIFA competition record (archived)